ไฟแนนซ์ทูเดย์
แบงก์ชาติ สภา พัฒน์ และกระทรวงการคลัง ประกาศปรับจีดีพีปีนี้เพิ่มขึ้นจากประมาณการเดิม คาดว่าตัวเลขใหม่ที่จะเพิ่ม
8 ก.ค. 2560

- แบงก์ชาติ สภา พัฒน์ และกระทรวงการคลัง ประกาศปรับจีดีพีปีนี้เพิ่มขึ้นจากประมาณการเดิม คาดว่าตัวเลขใหม่ที่จะเพิ่มคงจะโตอยู่ระหว่าง 3.4-4%  แล้วแต่สำนักไหนจะคิดบวกมากกว่ากัน แต่หากเศรษฐกิจยังโตแบบกระจุกอย่างนี้ รากหญ้าคงขาดใจตายเสียก่อนรอดูตัวเลขดัชนีเชื่อมั่นเศรษฐกิจฐานรากไตรมาส 2 ของปีนี้ จากธนาคารออมสินก่อนก็ได้ ไม่รู้ว่าคนข้างล่างที่ยังลำบากจากค่าครองชีพสูงเขามองอย่างไร คาดว่ากลางเดือนนี้คงจะมีการแถลงเป็นทางการ- ขอแสดงความยินดีกับ ชาติชาย พยุหนาวีชัย ผู้อำนวยการธนาคารออมสิน “นักการเงินแห่งปี 2559”  เพราะมีผลงานโดดเด่น มีวิสัยทัศน์กว้างไกล พัฒนาองค์กรให้เจริญก้าวหน้า มีความซื่อสัตย์ต่ออาชีพ และทำคุณประโยชน์ต่อสังคมส่วนรวม- ชวนฟังสัมมนา “เงินบาทแข็งค่า...ธุรกิจจะต้านทานได้แค่ไหน” จัดโดยเอ็กซิมแบงก์ วันที่ 11 ก.ค.นี้ ที่ชั้น 24 อาคารเอ็กซิมแบงก์